इश्किया और डेढ़ इश्किया जैसी फिल्मों से जादू बिखेरने वाले अनुभवी अभिनेता नसीरुद्दीन शाह और अरशद वारसी की जोड़ी एक बार फिर आगामी फिल्म कोई जाने ना में साथ दिखेगी। मिसिंग ऑन ए वीकेंड का निर्माण और निर्देशन कर चुके अभिषेक जॉकर ने आईएएनएस से कहा, फिल्म में अरशद मुख्य भूमिका में होंगे। नसीरुद्दीन का किरदार फिल्म में अहम होगा। हमने फिल्म में मुख्य महिला भूमिका के लिए सनी लियोन से संपर्क किया। वह नसीरुद्दीन साहब के साथ फिल्म जैकपॉट में काम कर चुके हैं, लेकिन अरशद और सनी पहली बार साथ दिखाई देंगे।